יהושע אליצור בזמן הסגרתו (ארכיון) | צילום: החדשות

בית המשפט המחוזי בתל אביב גזר היום (רביעי) 15 שנות מאסר על יהושע אליצור שהורשע בהריגת פלסטיני לפני 13 שנים ומיד לאחר מכן נמלט מהארץ. אליצור הוסגר לישראל מברזיל והוחזר ארצה בינואר האחרון לצורך מתן גזירת דינו.



לסיפורים הכי מעניינים והכי חמים – הצטרפו לפייסבוק שלנו

על פי כתב האישום בספטמבר 2004 נהג אליצור ברכב פרטי ממחסום בית פוריק לכיוון אלון מורה. באותה עת נהג צאיל אשתיה ברכב מסוג טרנזיט ובו שבעה נוסעים. אליצור עצר את רכבו, ירד ממנו כשהוא מחזיק בידו רובה M-16 טעון במחסנית מלאה, והורה לאשתיה לעצור, תוך שהוא מכוון את קנה הרובה לעברו. אחר כך ירה ירייה אחת לכיוון אשתיה, והרג אותו.



כשנה אחרי המקרה הוא הורשע בהריגה, ובית המשפט קבע דיון לשמיעת טיעונים לעונש, אך אליצור לא התייצב לדיון והתברר כי נמלט מישראל לברזיל.



במשך שנים רבות פעלו בפרקליטות המדינה וחוליית האינטרפול במשטרת ישראל להביא לאיתורו של אליצור ולהסגרתו. ביוני האחרון הוא נעצר בסאו פאולו, וישראל הגישה בקשת הסגרה רשמית לרשויות בברזיל, שיצאה לפעול בינואר האחרון.